《辛丑岁军乱后李元常赋诗伤感予次其韵》
元代·叶颙

乱后依然旧城郭，青山不老秋云薄。人民皆非可奈何，岁月无云随逝波。

短世功名何暇论，相逢存殁惊相问。夜寒儿女泣牛衣，紫凤天吴颠倒披。

访旧惊心生百感，两脚如麻春不暖。秪多幽滞哭酸风，何人背面啼春红。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。